Putin Trampni Moskvaga taklif qildi

Rossiya prezidenti Vladimir Putin tegishli shart-sharoitlar yaratilsa, Amerika yetakchisi Donald Tramp bilan uchrashish uchun Vashingtonga kelishga tayyor. U, shuningdek, AQSh rahbarini Moskvaga taklif qilganligini ta’kidlab o‘tdi. Bu haqda u Yoxannesburgda BRIKS sammiti yakunlari bo‘yicha matbuot anjumanida ma’lum qildi, deb yozadi “Korrespondent.net”.

“Tramp bunday taklifni olgan, men unga bu haqda aytganman. Vashingtonga ham borishga tayyorman, biroq takror aytaman: tegishli shart-sharoitlar yaratilgan taqdirda”, — dedi Putin bu shart-sharoitlar har ikkala mamlakatda yaratilishi lozimligini ta’kidlab.
“Uchrashuvga kelsak, prezident Trampning bundan keyin ham uchrashuvlar o‘tkazish istagi borligini yaxshi tushunaman. Biroq tegishli shart-sharoitlar bo‘lishi lozim”, — qo‘shimcha qildi Rossiya prezidenti.